Държавен вестник, бр. 37, 2006 г., стр. 92

С Т Р .  92
Д Ъ Р Ж А В Е Н   В Е С Т Н И К
Б Р О Й  37
(3) Решенията за избор на членове на управител-
ния съвет и членове на контролния съвет се взимат
с тайно гласуване.
Заседания на общото събрание
Чл. 32. (1) Заседанията на общото събрание се
ръководят от председателя на управителния съвет, а
в негово отсъствие—от упълномощения член на уп-
равителния съвет, който го замества.
(2) За заседанието се води протокол, който се
подписва от председателя на управителния съвет и
от избран от заседанието секретар.
VII. Управителен съвет
Състав на управителния съвет
Чл. 33. (1) Орган на управление на БИС е управи-
телният съвет.
(2) Управителният съвет се състои от 15 члено-
ве, в това число председател.
(3) Всяка група по чл. 8, ал. 2 има по трима пред-
ставители в управителния съвет. Представителите
на групите по чл. 8, ал. 2, т. 1, 3, 4 и 5, които са чле-
нове на управителния съвет, не могат да бъдат слу-
жители в държавната администрация.
(4) Членовете на управителния съвет на БИС се
избират измежду упълномощените представители на
членовете на БИС. За членове на управителния съ-
вет се избират лица, които:
1. не са били членове на управителен или контро-
лен орган или неограничено отговорни съдружници
в дружество, за което е открито производство по
несъстоятелност, или в прекратено поради несъсто-
ятелност дружество, ако са останали неудовлетво-
рени кредитори;
2. не са съпрузи или роднини по права или по
съребрена линия до трета степен включително или
по сватовство до трета степен включително на друг
член на управителния съвет;
3. не са осъждани за умишлено престъпление от
общ характер.
Мандат на управителния съвет
Чл. 34. (1) Мандатът на управителния съвет е 5 г.
Членовете на управителния съвет могат да бъдат
преизбирани без ограничение.
(2) Мандатът на член на управителния съвет се
прекратява предсрочно:
1. при подаване на оставка;
2. ако престане да отговаря на изискване по
чл. 33, ал. 4;
3. при фактическа невъзможност да изпълнява
задълженията си в продължение на повече от
6 месеца;
4. при прекратяване на членството на члена на
БИС, чийто представител е лицето;
5. ако не участва без основателна причина в по-
вече от две последователни заседания на управител-
ния съвет.
(3) При предсрочно прекратяване на мандат на
член на управителния съвет на негово място се изби-
ра друго лице като представител на същата група в
общото събрание за остатъка от мандата.
Правомощия на управителния съвет
Чл. 35. Управителният съвет:
1. предлага на общото събрание промени в уста-
ва на БИС;
2. приема правилата за работа по националната
стандартизация по предложение на изпълнителния
директор;
3. избира и освобождава изпълнителния дирек-
тор и определя размера на възнаграждението му;
4. организира извършването на дейността на БИС
и определя приоритетите за работа по национална-
та стандартизация;
5. предлага на общото събрание проекта на бю-
джет на БИС и отчета за изпълнението му;
6. разпорежда се с недвижимото имущество на БИС;
7. предлага на общото събрание отчета за дей-
ността на БИС;
8. избира и освобождава членовете на техничес-
ките съвети;
9. приема правила за финансиране дейността на
техническите комитети;
10. приема системата за оценяване на съответ-
ствието с изискванията на българските стандарти;
11. взема решения за участие и прекратяване на
участие на БИС в други организации;
12. одобрява програмата по стандартизация;
13. определя възнаграждението на председателя
на управителния съвет;
14. взема решения за приемане на членове в слу-
чая по чл. 12, ал. 2 и за прекратяване на членството
в случаите по чл. 15 и 16;
15. определя размера на отстъпките при продаж-
би на стандарти и размера на отстъпките при про-
веждане на семинари, конференции, курсове за обу-
чение и др. за членовете на БИС след предложение
на контролния съвет;
16. утвърждава структурата и числеността на
администрацията на БИС по предложение на из-
пълнителния директор;
17. променя обосновано броя на членовете на
техническите съвети.
Заседания на управителния съвет
Чл. 36. (1) Управителният съвет разглежда и ре-
шава всички въпроси, включени в неговата компе-
тентност, на заседания, които се провеждат най-
малко веднъж на 3 месеца.
(2) Управителният съвет се свиква на заседание
от председателя на управителния съвет или по ини-
циатива на една трета от членовете му.
(3) Заседанията се провеждат, ако присъстват
повече от половината от членовете на управител-
ния съвет.
(4) Изпълнителният директор участва в заседа-
нията на управителния съвет, като има право на
съвещателен глас.
Решения на управителния съвет
Чл. 37. (1) Управителният съвет взема решения
с явно гласуване и с обикновено или квалифицирано
мнозинство от 2/3 от всички членове.
(2) По определени въпроси и след искане от по-
вече от половината членове управителният съвет
взема решения с тайно гласуване.
(3) С квалифицирано мнозинство от 2/3 от всички
членове се вземат решенията и се прави предложение
пред общото събрание за промени в устава, решени-
ята за приемане и изменение на правилата за работа
по националната стандартизация и решенията за раз-
пореждане с недвижимото имущество на БИС.
(4) Управителният съвет може да вземе решение
и без да бъде провеждано заседание, ако протоколът
за взетото решение бъде подписан от всички члено-
ве на управителния съвет.
Възнаграждения на членовете на управителния
съвет
Чл. 38. Членовете на управителния съвет полу-
чават възнаграждение за участие в заседание, рав-
но на минималната месечна работна заплата за
страната.